
‚ Baia Mare, este una din cele mai unitare, caracteristice si 
ys interesante regiuni etnografice din tara noastră. Așezată 
în nordul ţării, într-un fel de cazan, înconjurată de jur împrejur de munţi 
și dealuri mari, cu satele foarte apropiate unele de altele, această regiune 
etnografică este mărginită la sud de regiunea muntoasă si deluroasă dinspre 
Baia Mare, la vest de cîmpia dinspre Satu Mare, la nord-vest de Ugocea, 
o altă regiune etnografică, foarte ‘asemănătoare Oașului, la est de Mara- 
mures (raionul Sighet, regiunea Baia Mare) și la nord de Ucraina Transcar- 
patică (U.R.S.S.). 

Întregul Oaș are un aspect deosebit de pitoresc, cu înălțimile mari 
ce se profilează de jur împrejurul acestui platou circular. De pe cea mai mică 
înălțime a oricărei margini a Oașului se văd clar cele 16 sate care constituie 
această zonă. În afară de citeva mici păduri din apropierea unora din 
sate — desi acum 200 de ani Oasul era aproape complet împădurit — restul 
e teren aproape exclusiv de pășunat, fiind în majoritate defrișat și împropriu 
pentru agricultură. Majoritatea satelor sint așezate pe deal, la poalele 
munţilor si în orice caz pe cite o înălțime. Peisajul este incintátor în orice 
anotimp si majoritatea timpului e luminos. Clima este dulce, ceea ce 
explică și unele aspecte particulare ale portului din această regiune. 

Istoria Oașului este inváluitá în negura trecutului încă prea putin 
cunoscut. Documentele nu ne spun prea multe despre această regiune. 
Dacă epoca bronzului a lăsat anumite urme, în schimb satele din Oaș sînt 


pomenite în documente abia de prin secolul al XIII-lea !. O menţiune 
despre Tara Oașului găsim si în cronica lui Simion Dascálul 2. Oasul 


a fost o regiune foarte izolată, în care se spune «că nici ciuma nu intra» 
şi în nici un caz jandarmul. Această izolare a dus la o foarte înceată dezvol- 
tare a Oașului, care este considerat ca foarte primitiv, impresie accentuată 
şi de aspectul sălbatic pe care-l prezenta, pînă nu demult, priveliștea acestei 
regiuni. 

Prin legăturile economice stabilite prin intermediul tirgurilor de la 
Hust şi Teceu, mai ales începînd cu secolul al XVII-lea, prin dependența 
religioasă de eparhia ruteană de la Munkacs, prin izolarea de tot sudul, 
estul și vestul regiunii si prin asemănarea modului de viata cu acela al 
populaţiei din Ucraina Transcarpaticá, Oasul cunoaşte o serie de iden- 
titáti etnografice cu această 'populatie ruteano-maghiarä, identități clar 
manifestate și în portul acestei regiuni. Legăturile cu restul regiunilor 
limitrofe încep mai tîrziu, în condiţii pe care le vom analiza mai jos. 

Condiţiile de viata ale osenilor, caracterele specifice ale regiunii in care 
trăiesc au determinat o anumită orientare a ocupatiilor lor. Agricultura 
nu se prea putea face. În timpuri mai vechi osenii au fost crescători de vite 
mari și încetul cu încetul au tăiat pădurile şi au defrișat terenul. Ocupaţia 
principală a constat în lucrul la pădure, în mine și la stabilimente balneare, 
în Oaș şi în regiunile vecine. Pomăritul a adus de asemenea un cîştig 
însemnat. Cu timpul s-a introdus si păstoritul, care însă nu s-a înrădăcinat 
ca o ocupaţie de bază. 

Azi zootehnia a început să se dezvolte, iar gospodăriile agricole 
colective din regiune dau un nou impuls agriculturii si pomăritului pe 
baze , noi. 

Acestea sînt, în mare, condiţiile în care se manifestă una din cele mai 
valabile creaţii artistice populare: portul, care pe lîngă arhitectură, tesä- 
turi şi ceramică, — vestită prin produsele lucrate in centrul de olari de la 
Vama — fac faima Oașului și-i conturează caracterul specific. 

În ansamblul manifestărilor de artă populară din Tara Oașului, portul 
ocupă un loc din cele mai importante și este mereu viu, în veșnic proces 
de creație, depășind cu mult ritmul de transformare, de adaptare si inte- 
grare de elemente noi al celorlalte manifestări artistice. Arhitectura populară 


1 Ex. satele: Oraşul Nou, Vama, Prilog, menţionate în scrisoarea regelui Ştefan 
al Ungariei din 17 noiembrie 1276, cf. Documente privind istoria Romîniei, veacul 
XIII. C. Transilvania, v. II, Bucureşti 1952, p. 132, documentul 128. 

2 Cronicar din secolul al XVIl-lea, care a contribuit la completarea cronicii lui 
Gr. Ureche; Carte ce se cheamă letopiset, ce într-însa spune cursul anilor şi descălecarea 
Țării Moldovei şi viata domnilor. 


1. Costum de fată caracteristic pentru întreaga Tard a Oagului 


are citeva elemente extrem de valoroase, concretizate in special in monu- 
mentalitate si proporţii. Ea este însă mai legată de ocupaţie si mediu geo- 
grafic si de foarte multe elemente tradiționale. Tesäturile, cu foarte valoroase 
realizări la stergare si fete de mese în special, continuă de mult timp linia 
tradițională, fără a prezenta valori noi deosebite. Atunci cînd apare ceva 
nou, e си totul rupt de creaţiile specifice regiunii și utilizează elemente 
artistice zise « nationale ». Ceramica, creaţie care reprezintă o mare bogăţie 
artistică a Oașului, cunoaşte numai două faze de transformare și, mai mult 
decît lucrările menţionate pînă acum, prezintă o mare varietate si maturitate 
artistică. 

Însă nici una din aceste manifestări nu posedă vigoarea, nu vadeste 
bogăţia, varietatea si nu are puterea de veşnică înnoire, de adaptare la noi 
condiţii, la o nouă concepţie, nu are puterea de asimilare a unor noi elemente 
artistice, nu are vitalitatea creatoare a portului popular. În afară de 
aceasta, portul popular este necontenit prezent în viata osanului şi-i reflectă 
deslușit concepţia artistică. De fapt, portul este elementul cel mai concret, 
cel mai viu și indispensabil in viata artistică a osanului, pe lîngă impor- 
tantul rol social pe care îl joacă. 


Fără a exagera, portul 
popular din Tara Oașului e 
cuprins organic, prin orna- 
mente și tonuri cromatice, în 
concepția si paleta unui pictor 
care ar crea imaginea artistică 
a vieţii osenesti, în muncă, 
om si peisaj. Pitorescul costu- 
mului  osenesc, echilibrul si 
armonia lui, completează in 
mod fericit cadrul artistic 
din tara Oașului. 


ж 


Aspectul general а! por- 
tului din Oas este acela de 
vioiciune, expansivitate, pro- 
spetime. Nota sa caracteri- 
sticä constä intr-o vie armo- 
nie cromaticä, in bogätie si 
varietate de ornamente, in 
măiestrita alegere a cimpilor 
ornamentali şi in compoziția 
ansamblului costumului. Nu 
are nimic sever (ca, de pildă, cel din Hunedoara), nimic reținut în el 
(Sibiu), nu are somptuozitate (Muscel), nu are opulenţă (Banat), ci este 
vesel, trădează un dor avintat de viata, de cîntec, de dans. 

Portul femeiesc are în tot ansamblul său un aspect foarte tineresc, chiar 
dacă este vorba de femei mai în vîrstă. Osanca a ştiut să valorifice prin 
linia costumului silueta ei, iar petele de culoare ale cîmpilor ornamentali 
reliefează silueta, si avantajează trăsăturile feţei. 

O basma înflorată, în culori vii, de obicei cu fond galben sau roșu, 
cochet innodata la spate într-un fel caracteristic osencelor, cu capetele sub 
colțul ce cade la spate sau înnodate sub bărbie, mai ales la lucru, dă o primă 
pată vie de culoare portului. Camasa e de un tip caracteristic, care nu se 
mai regăsește în altă parte a ţării (fig. 1,2). Nota caracteristică o formează 
cusătura, sau țesătura mai de demult, din jurul gitului, care apare ca 
о platcă dreptunghiulară («cheptar»), viu colorată cu ornamente 
geometrice, iar în ultimul timp florale. Camasa se încheie la spate. 


2. Tip de cămaşă din Tara Oaşului 


Pe mineci in jos apar uneori şiruri de cusături, iar mineca este încheiată 
cu un volänas cu cusături. Uneori pornesc de la acest cheptar cite două 
şiruri înguste de cusături pînă la briu, în fata si in spate. Cite o femeie 
mai bätrinä poartă cămașa cu cusături pe umeri, fără cheptar, tip de 
cămașă acum dispărut. 

Poalele albe au cusături la marginea de jos, iar la talie — deoarece oşen- 
cele nu poartă briie ca în restul țării — există o cusătură care formează 
un fel de briu, în același stil ornamental si cromatic ca platca din jurul 
gitului. 

În față, peste poale, se poartă un sort alb din pinzä, cu ornamente 
jos, realizate prin țesătură sau cusături, sau un sort din mătase sau 
stambä înflorată în culori armonizate în tonul basmalei si al cusăturilor 
cämäsii, ornamentat cu volănașe, şiruri de panglici inflorate si sireturi 

La vreme mai rece se adaugă veste din postav sau veste din lind împle- 
tită, cu ornamente multicolore florale, după modelul cojoacelor maramu- 
resene, sumane, (haine scurte din țesătură groasă de lină sură) sau gube, 
(același tip de haină, cu singura diferență că are suvite lungi de lina). 
Acestea sînt piesele de port cele mai caracteristice ale oșencelor. Fireşte 
însă că mai intervin de multe ori şi alte piese, mai ales din produse 
fabricate ca: fuste din stambă, rochii etc., mai ales pentru portul de toate 
zilele, care însă nu determină transformări în stilul specific al portului 
femeiesc din Oaș. La git, fetele si nevestele, chiar si cele mai în vîrstă, 
poartă o frumoasă țesătură îngustă din mărgele mici, cu ornamente mul- 
ticolore: « zgarda ». 

Bărbaţii poartă cămăși scurte pînă deasupra abdomenului, cu mineci 
foarte largi, cu cusäturi la umeri, la guler, la poalele cämäsii, si la mar- 
ginea minecilor. Tipul de cusături, cit si gama cromatică, sînt aceleași 
ca la femei. Cu cit trece timpul si ne apropiem de zilele noastre, cămașa 
tinde să se lungească, fără a depăși însă talia, minecile se îngustează si 
uneori capătă mansete. În rest, și croiul, si compoziţia ornamentală rămîn 
aceleași. Vara se poartă izmene largi si lungi pînă sub genunchi («gaci»), 
cu aceleași cusături la marginea de jos ca la cămăși și cu ciucuri formaţi 
din destrămătură. Iarna se poartă cioareci din postav. La briu se obis- 
nuieste o curea foarte lată. Pina si azi osenii, chiar şi dintre cei tineri, 
mai poartă părul breton, iar pe cap cusme scunde, făcute chiar de ei pe 
un butuc de lemn, sau pălării foarte mici din paie sau postav. Osanul e 
nelipsit de «straitä», o träistutä cu ornamente tesute sau cusute în aceleași 
motive cu ale cämäsilor, in care tine tutun, acte, briceag etc. si care se 
poartă si la sărbătoare, si la lucru, de către bătrîni si de către tineri. E si о 


piesă strictă de uz, dar si de valoare decorativă deosebită (fig. 3). Ca si 
femeile, bărbaţii poartă la vreme mai rece veste sau haine din postav 
« uios », în dungi orizontale în nuanţe de gri, bej etc., veste negre sau gri, 
cît și sumane și gube. 

Aspectul general al portului bărbătesc este la fel de viu, vesel, ca şi 
cel femeiesc, dar are un caracter mai curios, complet deosebit de tot ceea 
ce cunoaştem în materie de port in tara noastră. Copiii au un port 
absolut identic cu al celor virstnici. 

După cum se remarcă imediat, caracterul esenţial distinctiv al portului 
popular din tara Oașului este aspectul ansamblului portului, caracterul 
diverselor piese de port în croi, locul cîmpilor ornamentali, iar valoarea 
sa constă îndeosebi în bogăţia, varietatea ornamenticii și cromaticii, armonia 
acesteia din urmă, cit si în compoziţia, raportul dintre culoare, ornament 
şi locul pe care-l ocupă în ansamblul piesei, deci formă și croi. În ansamblu, 
portul popular din tara Oașului reprezintă o creaţie artistică complet 
deosebită de restul tipurilor de port din tara noastră. 


ж 


Dar aceste caractere generale ale portului din Oas, cit si unele aspecte 
particulare nu pot fi înțelese in adevărata lor valoare, explicate si apre- 
ciate numai din descrierea aspectului exterior, fără cunoașterea elemen- 
telor, a factorilor determinanti care stau la baza lor, fără cunoaşterea legă- 
turilor intime cu restul manifestărilor de viață din această regiune. Fără 
aceasta, portul riscă să fie considerat ca un simplu semn exterior și pînă 
si valoarea sa artistică isi pierde adevărata semnificație. 

Valoarea practică a portului este hotărît indiscutabilá. Procesul de inter- 
dependenţă între acesta și condițiile economice, ocupaţia, mediul geografic 
este și el evident. Aceste condiții determină tipul de costum care li se 
adaptează mai bine, forma și caracterul pieselor, dar și concepția care stă 
la baza creaţiilor artistice din domeniul portului popular. Aceste condiţii 
sînt, fireşte, determinante si pentru existența unor anumite materii prime 
care dau un caracter specific portului. Ele contribuie desigur și la dezvol- 
tarea unor anumite mestesuguri, legate de confecționarea pieselor de port. 

Dintre toate materiile prime, cea mai utilizată este cînepa, din care se 
confecționează majoritatea pieselor de port. În trecut chiar piesele de port 
mai groase, de iarnă, se confectionau din țesătură dublă de cînepă. Lina 
nu se utiliza, deoarece păstoritul nu se practica. Dovadă este faptul că 
puţinele piese de port din lînă: cioareci, haine etc. care se făceau de către 
cei mai înstăriți se confectionau din postav de fabrică, din momentul în 

care acesta patrunde si la 
sate. O altă dovadă este faptul 
că oşencele nu au învățat să 
prelucreze lina, să o tese, 
decît abia acum vreo 20-30 
de ani si nici după aceea nu 
s-au ocupat de acest lucru 
ci au preferat să dea lina 
brută în schimbul celei pre- 
lucrate adusă de maramu- 
reșence după primul război 
mondial. De asemenea nu 
au existat cojocari în Oaș 
iar prelucratul pieilor nu a 
fost cunoscut pînă prin 
1946, cînd s-au stabilit 
vreo doi cojocari moldoveni 
în Oaș. În sfîrșit, o altă 
dovadă este un urbarium 
al comunei Racșa din 1773, 
document care stabileşte pro- 
dusele ce se dădeau ca bir. 
După cum reiese din acest 
document, la acea dată, Oasul 3. Costum de fecior (сатар) completat de 
А N curea, pälärie si traistä 

neavind oi, nu era impus 

cu oi, cu lina, cu piele sau cu brinzä. Pästoritul pătrunde 
în Oaș abia pe la sfirsitul secolului al XIX-lea. Cum vedem 
deci, materia primă de bază rămîne tot cînepa, ceea ce determină 
o mai accentuată atenție în vederea ornamentării cämäsilor, poalelor, 
sorturilor, « gacilor > si cämäsilor bărbătești etc. Astăzi, după ce păstoritul 
a pătruns în măsură mai mare în Oas, au apărut si mai multe piese din 


lina, ca de pildă uioșul bărbătesc — o vestă cu mineci, tesutä cu ornamente 
în dungi orizontale, care se îmbracă peste cap — și o vestă femeiască cu 
mineci, tricotată, cu elemente florale multicolore, care imită cojocelul 
femeiesc din piele din Maramureş, după care s-a inspirat. Este semnificativ 
faptul că nu s-au făcut chiar cojocele din piele, neexistînd cojocari, ci s-a 
imitat modelul în altă tehnică mai nouă și mai accesibilă. Cioarecii bărbă- 
testi din lină, care mai înainte nu se purtau, iar mai tîrziu instäritii îi făceau 

din postav de fabrică, azi se fac in majoritatea cazurilor din țesătura de lina 
pe care maramuresencele o dau în schimbul linei, numai puţine oşence 
tesind lina pentru cioareci. O altă piesă de port, care e legată, prin materia 
primă, de păstorit, este cușma, pe care o confecționează, în alte regiuni, cojo- 
carii. Aici, neexistind păstorit si nici cojocari, cusma şi-o face încă acum, 
foarte rudimentar, fiecare om, lăsînd să se întindă la uscat, pe un butuc, o 
piele de miel. 

În sfârșit, o altă piesă de port confecționată din lind este guba, haină 
mare din țesătură groasă de lină, cu lungi mite în afară, care dă impresia 
unui cojoc din piele, purtat cu blana afară 1. Piesa aceasta de port ar putea 
da impresia și duce imediat la concluzia greşită a unei foarte mari dezvoltări 
a păstoritului în regiune. Dar, după cum am văzut, faptul acesta este 
inexact. Povestea acestei piese de port este legată de un meșteșug, de meste- 
sugul gubașilor. În trecut, gubele erau confecționate de gubasii din Careii 
Mari, Satu Mare, Oradea, Jibău, Matauti, Cehul Silvaniei, Debrețin etc., 
care erau în număr foarte mare și aprovizionau cu gube populaţia din 
nord-vestul Transilvaniei, dintr-o parte a Ungariei si a Ucrainei Transcar- 
patice. Cum una din acţiunile foarte importante, necesare realizării tesäturii 
de gubă, este îndesarea ei prin viltorare, locul la care să se viltoreze era 
căutat cu multă atenţie. Şi acest loc a fost găsit in Oaș, la Negreşti, unde 
era apă bună și destul de repede, unde veneau pentru viltorat gubasi din 
cele mai îndepărtate locuri si unde in 1912, cînd gubäsitul era in 
decădere, se mai găseau încă 40 de viltori. În felul acesta a pătruns guba 
în Oas si continuă să se mai poarte si azi, mai ales că, după decăderea 
gubásitului, cîțiva gubasi s-au stabilit la Negrești si mai lucrează si acum, 
incetatenind şi continuind confecționarea gubelor în Oaș. 

Spre deosebire de alte regiuni ale ţării, în care iau o mare dezvoltare 
mestesugurile legate de confecționarea pieselor de port si apar diferite 
categorii de meşteri, ca de pildă: cojocari, cizmari, sumănari, croitori, 
pălărieri etc., in Oas aceste meşteşuguri sînt aproape inexistente. În afară 
de gubasii de care am vorbit si de cîţiva croitori stabiliți după primul război 
mondial și care confectionau uiose din postav de Cisnădie, dar care azi 
nu mai lucrează, nu au mai lucrat în Oaş decît pălărieri, care făceau pălării 
din paie. Päläriutele acestea mici sînt extrem de caracteristice Oașului. 
Ele sînt făcute după modelul pălăriilor maramureşene, dar sînt mult mai 


1 Lina pentru gubă se toarce mai gros la o roată specială. Se tese la un război de 
asemenea anume adaptat. La cîte trei rînduri de băteală se intercalează la fiecare fir 
de urzeală cîte un smoc de fire de lind, care formează mitele. Apoi țesătura se dă la vil- 
toare, pentru a sc întări si îndesa. 


micute si dau un caracter 
cu totul specific portului 
osenesc. Päläriutele acestea 
s-au răspîndit atit de mult, 
încît a funcționat la Negreşti 
chiar o mică fabrică de pălării 
de paie. 

Dar nu numai materia 
primă existentă a determinat 
anumite aspecte ale portului. 
Regiunea are in general o 
climă dulce, care permite un 
port mai ușor și care a con- 
tribuit si la conturarea unor 
aspecte specifice ale orna- 
mentului și culorii utilizate. 
În afară de aceasta, ştiut este 
că și situația economică, și 
ocupațiile dominante ale po- 
pulatiei au un mare rol atit 
în privinţa tipului de piese, 
cît şi a elementelor artistice. 

Tipul de costum din Oaș, 
în special cel bărbătesc, este 
specific populațiilor cres- 4. Costum de « cocon» identic cu al feciorilor 
cătoare de vite mari din 
această parte a Europei, ocupaţie care a fost caracteristică şi ose- 


nilor pînă la o anumită epocă. Osenii erau într-adevăr mari crescători 
de vite, pe care le vindeau, împreună cu alte produse, fructe mai ales, 
la tirgurile din Ucraina Transcarpaticá: Hust, Teceu. La un moment 
dat însă, o dată cu pătrunderea capitalismului în această regiune, pe la 
mijlocul secolului al XIX-lea se schimbă si aspectul ei economic, cit 
și ocupațiile locuitorilor ei. Exploatări intense de păduri, descoperirea din 
abundență de izvoare minerale, intensificarea exploatărilor miniere din 
jurul Oașului, cu toate consecinţele care decurgeau din acestea, cît și 
accentuarea pauperizării unei mari pături a ţărănimii în urma diferentierii 
sale tot mai accentuate, ca o consecință determinată de condiţiile exploatării 
capitaliste, duc la transformarea mcdului de viață a osanului si a ocupatiilor 

sale. Această situaţie se resfringe si asupra portului popular, determinind 
in primul rind, direct, adoptarea unor noi piese de port, adaptate noilor 
necesităţi. Astfel încep să apară pantalonii, cușmele înalte, cizmele, hainele 
din postav etc., toate necesare noilor ocupaţii ale bărbaţilor din Oaș. 

Contactul cu orașul, determinat de primele ocupaţii de care vorbeam, 
cit si această nouă situaţie, au determinat pătrunderea din plin a unui mare 
număr de produse fabricate, înlesnită și de faptul că aceste produse se 
puteau cumpăra și la tîrgul de la Teceu în urma dezvoltării industriei 
textile din Slovacia. Astfel pătrund în portul osenesc, îndeosebi in cel 
femeiesc, o serie de piese ca: 

— năframa din mătase (« chischineul »), care înlocuieşte năframa albă 

cu ornamente cusute, | 

— sortul (« zadia >) inflorat din mătase, care înlocuieşte sortul din pinza 

cu ornamentele tesute, 

— fusta (« sucna >) din material înflorat de fabrică etc. 

Odată cu acestea pătrunde si moda de oras. Un exemplu concludent in 
acest sens este și « viganăul », o rochie fără mineci, modă lansată la începutul 
secolului al XIX-lea de celebra baletistă Vigano de la opera italiană din 
Viena. Piesa aceasta s-a răspîndit cu repeziciune în întregul Ardeal si a 
pătruns puternic și în portul femeiesc din Oaş. 

Aceste înnoiri, datorate contactului cu orașul, si pătrunderea produselor 
fabricate se pot exemplifica si prin cämäsile bărbătești. саге capătă manşete 
după modelul celor de oraș, prin bluzele femeiești din stambă, prin ornamen- 
tarea pieselor de port cu ornamente lucrate la mașina de cusut și prin 
pălăriile bărbăteşti de prăvălie, hainele de stofă etc. 


* 


Dar caracterele portului popular mai sint in functie si de starea sociala, 
vârstă, ocazii, in afară de mediu, ocupaţii și situația economică a regiunii. 
Dacă nu poate fi vorba de piese sau ornamente exclusive pentru o anumită 
categorie socială, totuşi apar unele distincţii vizibile. Astfel este vorba, in 
primul rînd, de faptul că portul celor mai înstăriți este firește mai bogat. 
Dar aceasta nu poate fi luat ca o regulă generală, deoarece, îndeobște, 
täranca săracă este aceea care lucrează piesele de port ale chiaburoaicei. O 
altă distincție constă în faptul că țăranii înstăriți sînt acei care, o dată cu 
cei mai săraci care au emigrat la oraș, introduc primii piesele de factură 
orășenească. 

Virsta este desigur clar reflectată în port. Astfel, în regulă generală, 
situaţia se prezintă cam în felul următor: copiii sînt îmbrăcaţi sau în häinute 

3. Portul mirilor 


care sînt replici ale celor mai vechi piese de port — atunci cînd sînt în grija 
bunicilor — sau în piesele cele mai noi, de factură orășenească, atunci cînd 
sînt іп grija unor părinţi mai tineri (fig. 4); tineretul introduce toate innoi- 
rile si lansează toate modele; cäsätoritii păstrează portul generaţiei lor, iar 
bätrinii se îngroapă cu hainele care în momentul căsătoriei lor reprezentau 
ultima modă. 

Pentru a exemplifica acest mecanism, sä luím, de pildă, exemplul 
cämäsii femeieşti. Tipul cel mai vechi de cămașă femeiască cunoscut in 
Oaș este cel cu cusăturile ornamentale pe umeri. Găsim acest tip de cămașă 
si la fetiţele mici, si la cele mai bătrîne femei, care se îngroapă cu ea. Fetele 
tinere, pînă la märitis, poartă in regulă generală tipul de cămașă denumit 

«cu cheptar », adică cu o platcă dreptunghiulară bogat ornamentată in 
jurul gitului. Dar ele mai poartă și bluza de stambă sau mătase, pe care 
este marcat acelaşi cheptar prin variate ornamente. Tot fetele tinere 
sînt cele care poartă mai ales cămăși albe cu ornamentele cheptarului 
cusute la mașină. Nevestele poartă obișnuita cămașă cu cheptar, tipică 
generaţiei lor. Deosebirile mai apar şi în tehnică: cele mai vechi cămăși 
sînt ornamentate în țesătură, a doua generaţie are ornamente brodate, iar 
cea mai nouă a început cu cele cusute la maşină. În privinţa ornamentelor 
trebuie spus că cele mai vechi au ornamente geometrice, iar cele mai noi, 
ornamente florale şi zoomorfe. Și mai pot fi aduse multe si concludente 
exemple de felul acesta. În regulă generală însă (şi lucrul acesta este valabil 
si pentru alte regiuni), cu cît e vorba de generații mai noi, culorile sînt mai 
vii, mai bogate. Cei mai bătrîni utilizează în Oaș, de predilecție, albul, 
galbenul sau brunul pentru ornamentatie, iar nu negrul ca în alte regiuni. 

Unul din momentele vieții omului care аге multe legături cu portul 
este ceremonia, ocazia. Dar cum am arătat, bătrînii se îngroapă cu hainele 
lor de miri, care reprezintă maximul realizării artistice înnoitoare din viata 
lor, pe lingă faptul că reprezintă simbolul actului celui mai important. De 
fapt, nunta prilejuieste cele mai mari straduinti în realizarea unui port cit 
mai frumos, dar de nuntă mai sînt legate şi unele piese de port si aspecte 
absolut indispensabile acestei importante ceremonii din viata omului. 
În afară de faptul că piesele de port cu care se cunună osenii trebuie 
să fie cele mai frumoase si special lucrate, trebuie să intre neapărat in 
componenţa costumului de nuntă şi următoarele: « guba» — mai înainte 
sumanul — pentru amindoi mirii (fig. 5), « viganăul », « coada > si « cununa 
cu struti» pentru mireasă, cămașa cu mineci largi, päläriuta mică, neagră, 
cu batista mică brodată pe calotă și pana mare pentru mire (fig. 6). 

Dacă cineva nu are vreuna din aceste piese, trebuie neapărat să le împru- 
mute sau, cum se practică de multe ori, să le închirieze. Iar coada miresei 
— țesătură foarte fină, ca o plasă, a părului — o face cîte o babă mesterá 
din sat. Făcutul unei astfel de cozi durează între 4-8 ore. În general, 
costumul de nuntă reprezintă formele cele mai arhaice ce se păstrează din 
generaţie în generație. Aici nu mai încap înnoiri adaptate. Atunci cînd 
apare vreo înnoire, ea este radicală. Astfel unele mirese au început să se 
îmbrace la nuntă cu rochie albă, voal si cununitä din flori de ceară. 

Toate aceste cazuri, care tindeau să explice legătura portului popular 
cu toate aspectele vieții, elementele determinante ale unor anumite carac- 
tere specifice si ale înnoirilor portului din Cas, ne duc inevitabil la 
problema tradiţiei si a inovației în creaţia artistică populară din Oaș. 

6. Miri in deosebit de frumoase costume cu toate gatelile inclusiv 
« cununa miresei» 


Deoarece nu avem la dispoziţie date pentru epoci mai vechi, această pro- 
blemă poate fi analizată numai în raport cu datele legate de transformările 
survenite în capitalism. Pentru a răspunde la această problemă, se cere să 
analizăm cîteva cazuri de înnoiri în raport cu fondul tradiţional al portului 
popular din Oaș, pentru a cuprinde mecanismul acestor înnoiri, valoarea 
lor, cit si raportul care există între aceste faze ale creaţiei artistice populare. 

Să luăm, de pildă, cămașa bărbătească. Tipul vechi de cămașă este acela 
foarte scurt, cu mineci largi si cu ornamente cusute pe umeri. 

După primul război mondial, în urma contactului tot mai strîns cu 
orașul, a apărut așa-numita cămașă cu pomnisori, adică cu mansete, dupa 

modelul cämäsilor orăşeneşti. Dar acestei innoiri i s-au integrat perfect 
elementele tradiționale, deoarece, in afară de faptul că mineca a fost strînsă 
în mansetä, restul a rămas la fel: mineca e tot atît de largă, doar că a fost 
incretita si la umăr, iar ornamentele au rămas aceleași. Un alt exemplu, de 
саге am vorbit mai sus, este acela al pieselor de port femeiești: cămașă, 
poale, care sînt făcute din alt material și sînt ornamentate cu mașina de 
cusut, pästrindu-se însă exact același tip, cu acelaşi loc al ornamentelor. 
Apoi sînt toate piesele mai noi, din produse fabricate, ca sorturi, fuste, care 
însă păstrează aceleași forme, același loc specific al ornamentelor, desi nu 
mai sînt tesute sau cusute, ci realizate prin alte mijloace, ca: panglici, sire- 
turi, ornamente cusute la mașină etc. Deși produse fabricate, aceste înnoiri 
au fost preluate în mod critic și adaptate perfect stilului local, fiind armo- 
nizate restului costumului atît în ceea ce privește croiul, cromatica, orna- 
mentica, cît si compoziţia cîmpilor ornamentali, si necreind nici o distonantä. 
Sint însă si cazuri in care o materie primă nouă sau introducerea unor piese 
noi produce o totală transformare a piesei respective sau dispariţia uneia 
dintre piese. Ca exemplu poate fi dată cămașa cea mai nouă bărbătească, 
făcută din pinzä fabricată. Croiul este identic cu? al "celor; orășenești. 
Ornamentatia nu mai poate fi realizată prin cusături pe umeri. Totuși, 
dorința de ornamentatie este prezentă si se recurge la ornamente in 
culori, realizate cu maşina de cusut pe suprafața împăturiturilor ce se fac 
la pieptul cämäsii. Un alt exemplu poate fi acela al « laibárului » vestă 
scurtă fără mineci, din postav negru, cu buzunar, care a început să 
pătrundă în portul nou bărbătesc. Apariţia acestei noi piese determină 
părăsirea träistutei, care nu mai e necesară dată fiind existența buzuna- 
relor la laibăr și care nici nu se mai armonizează acestei noi piese, fiind 
chiar distonantă. 

Un alt aspect al raportului dintre tradiţie și inovaţie este acela cu privire 

la tehnica de lucru, legată de ornamentică și cromatică. 

Astfel se cunosc următoarele faze: 

— ornamente în stil geometric, rezultat al stilizárilor de imagini realiste 
realizate prin țesătură, de obicei în roşu, negru, albastru; 

— la un moment dat pătrund culori noi, de fabrică, o gamă cromatică 
mai bogată si ia o mare dezvoltare tehnica brodatului.?’Cu ajutorul 
acestora şi prin modelele de ornamente pătrunse mai ales prin caiete 
de modele, se dezvoltă ornamentica florală policromă; 

— o a treia fază, recentă, este aceea a ornamentării cu mașina de cusut. 

În acest caz gama cromatică se reduce, la fel ca și posibilitățile de realizare 
a ornamenticii. 

7. Tineri in caracteristicul port al ogenilor 


In toate aceste faze, cit si in general in toate creatiile artistice ale portului 
din Oas si innoirile sale, se manifestä, ca un proces foarte valoros din punct 
de vedere ale specificului etnic, pästrarea cimpilor ornamentali si adaptarea 
ornamenticii si cromaticii la acestia, deci o criticä preluare a elementelor 
traditionale. 

In ansamblul portului popular rominesc, portul din tara Oasului pre- 
zinta o nota cu totul deosebita (fig. 7). 

Oasul tinea, din punct de vedere religios, de eparhia ruteană de la 
Munkacs, iar relatiile comerciale erau stabilite prin tirgurile de la Hust si 
Teceu. Faptul acesta se rasfringe foarte clar si in portul osenesc, care este 

uimitor de asemănător cu cel din aceste regiuni, in timp ce nu se aseamănă 
cu stilul portului popular rominesc din alte regiuni. Pe de altă parte, o 
oarecare influență a avut-o si populația maghiară din cîteva sate ale Oașului, 
ca: Orașul Nou (populaţie stabilită prin secolul al XIII-lea) și Remetea 
Oașului (secui colonizați prin secolul al XVII-lea). 

Cum este și firesc, în timpurile mai noi legăturile cu alte regiuni se 
intensifică, acestea ducînd și la împrumutarea unei întregi serii de piese 
sau aspecte particulare ale portului. Legăturile au devenit posibile, de 
pildă, prin drumurile deschise la sfîrșitul secolului trecut, necesare mai ales 
pentru exploatările forestiere și pentru băile ce se deschideau. Alte drumuri, 
deschise spre Maramures, au permis de asemenea împrumuturi de creaţii 
artistice in port de la maramureseni. În acest proces de schimburi si 
împrumuturi cu alte regiuni, un rol de seamă l-a avut si mănăstirea de la 
Bicsad (fundată la 1869), care capătă la un moment dat un mare prestigiu, 
la care veneau în fiecare an mii de pelerini în ziua de 15 august, la hramul 
mănăstirii, de sf. Maria și care a avut o deosebită importanță în schim- 
burile şi împrumuturile cu alte regiuni. Am găsit multe elemente ornamentale 
specifice altor regiuni care au pătruns în Oas sau prin nord-vest, prin 
Ugocea, zonă cu un port asemănător celui osenesc, sau prin sud-vest, prin 
Seini, cele două porţi principale ale elementelor înnoitoare. 

Oasul e o regiune foarte mică și prin aspectul foarte caracteristic al 
portului său este foarte unitară în ansamblul creațiilor artistice legate de 
port. Totusi, datorită talentului creator al täräncii si în raport cu apropierea 
de alte regiuni, de drumuri, cu gradul de izolare, cu specificul economic, 
prezintă o mare bogăţie și varietate, cît și o serie de diferențieri de la sat 
la sat, putindu-se recunoaște omul din ce sat este după anumite carac- 
teristici ale portului. Diferenţele constau, de pildă, că în unele sate se 
poartă suman, în altele nu; în unele uioşul cu dungi se îmbracă peste cap, 
în altele este descheiat in fata etc. Diferentieri mai importante la piesele 
de port există între satele mai apropiate de şosea, care adoptă mai repede 
produsele fabricate, sau satele din care se recrutează muncitori la mine, 
pădure, sau de pildă în satul Lecinta, sat sărac în care nu se face cînepă, 
dar în care se produc multe prune, ce se vînd și din suma realizată se 
cumpără produse fabricate. Dar diferentierile cele mai semnificative sînt 
cele ale ornamenticii. Sint sate in care ornamentele apar în anumite părți 
ale pieselor, iar în altele nu. 

Satul cu realizările cele mai valoroase în cusături este Bicsadul. Chiar 
după aprecierile localnicilor, în Bicsad se realizează cele mai frumoase 
cusături, discrete si perfect armonizate în culoare. Acelaşi lucru se poate 

spune si despre celelalte sate din jur: Carmizana, Călinești, Lecinta, Certeze. 
În schimb, satul Tur este faimos pentru bogăţia ornamentelor si a cîmpilor 
ornamentali prea mari. 

Caracteristic pentru întregul port osenesc este marea vioiciune a orna- 
menticii şi cromaticii. Culorile de bază sînt roșu, verde, brun, cu pete mici 
în galben, albastru si chiar violet. Caracteristic mai este de asemenea si 
ansamblul costumului, complet deosebit de cel din restul țării, dar într-o 
concordanță perfectă cu restul manifestărilor artistice din Oas. În sfârșit, 
foarte caracteristică este perfecta integrare a tuturor înnoirilor în stilul foarte 
specific al regiunii. 


Mäiestria artistică a tesätoarei si brodezei din Oaș a dat naștere la o 
serie de creaţii dintre cele mai preţioase. Valoarea lor constă in vesnica 
prospeţime, dinamismul si armonia de ornamente si de culori care le 
caracterizează. Aceste creaţii îşi pot găsi aplicarea și pot fi cu succes valo- 
rificate într-o serie de produse de larg consum, care să pună la dispoziţia 
întregului popor elemente tradiționale de mare valoare artistică. Pentru 
confecții pot fi utilizate elemente de croi, dispoziţia cîmpilor ornamentali, 
iar elementele ornamentale tesute sau brodate, cit şi armonia gamei cro- 
matice, sînt un adevărat izvor de inspiraţie pentru interpretări de noi 
creaţii artistice duse la un nivel superior, care să îmbogăţească cantitativ 
şi calitativ produsele textile fabricate. 

Creaţiile artistice în domeniul portului popular din ţara Oașului, plăs- 
muite de generaţii ca o reflectare a tuturor condiţiilor vieţii poporului din 
această regiune, pot astfel să se reîntoarcă în forme superioare, în popor, 
căruia îi aparțin prin toate elementele, aspectele si conditionärile lor. 


1. Tinärä fată din Tara Oaşului 


3. Port de flacdu din Tara Oaşului 


8. Femeie legänindu-si copilul 


9. « Cocon» din Rarsa 


го. Portul fetitelor din Оа; 


11. Straifa completează costumul si la copii 

12. Costume din Racsa cu ornamenticä foarte 

73. Copii in häinufe albe, tráistute şi « clop» de paie 


74. Copii in costum popular 

15. Nevastá torcind 


16. Näframa dä о notă de o deosebită eleganţă 
întregului costum 


17, Femeie din Oaş cosind 


18. Zgärdanele întregesc armonios ornamentica pieptarului cdmdsit 


79. Tipul de cămaşă cu cusäturä pe umeri, cel mai vechi din Tara Oagului 


20. Tinärä osancá purtind cămaşă, cu minecile ornamentate 
şi parul strâns in « pletele» împodobite си flori 


21. Zadie veche cu ornamente alese in țesătură 


22. Costum femeiesc 


23. Portul de munca al ogenilor 


24. Camasa bărbătească împodobită cu multă máestrie 


25. Ansamblul portului oşenesc 

27. Grup de flăcăi cu variate piese de 
port; uiose, sumane, palarii 


28. Fecior din Racsa 
in port de toate zilele 


29. «Uios» haină bărbătească din lină purtată peste cămaşă 

30. Cämasä bărbătească de tip mai rechi 


31. «Straitá» piesă de port nelipsită in nici o ocazie, 
purtatá de la copii pind la batrini 


32. Impletitul cozii de mireasă, gdiealà tradițională 

33. «Coada » şi «cununa » miresei 


Nuntasi 


34. 


35. Pereche din Bicsad, comună în care se valorifică 
mai mult ca oriunde elementele florale іп ornamentica 
portului 

36. Pereche din Racsa 


37. Oşeni cu părul «ratunzat» caracteristic ținutului 

38. Batrin cu nelipsitul suman 


39. Grup de bătrîni. 


generații 


. Două 


4o 


GLOSAR 


Brazi — Ornamente tesute sau brodate la piesele de port din pinză. 

Chischineauá — Năframă purtată de femei. 

Cipcă — Dantelă. 

Cioareci — Pantaloni din postev alb cu un croi special, purtaţi 
iarna, de bărbaţi. 

Ciucuri — Pantaloni din țesătură de cinepä, mai recent şi din stofă, 
făcuţi după modelul celor de oras. 

Clop de păr — Pălărie mică din pislă, purtată de feciori. 

Coadă — Găteală a capului la mireasă. Este о impletiturä artistică 
foarte fină a părului, care acoperă capul ca într-un fel de plasă. 

Couti — Tiviturä in formă de colţuri la marginea unor piese de 
port. 

Cuşmă rotilată — Căciulă mică, plată sau în formă de calotă, făcută 
dintr-o piele de miel netăbăcită, întinsă pe un butuc. 

Fodră — Orice volan de la oricare piesă de port oşenesc (la minecile 
cămăşilor femeiesti, la poalele pindileului, ale zadiei etc.). 
fodritä = volänas. 

Gaci — Izmene largi din pinzä tesutä in casä, purtate de bärbati; 

Gubă — Haina din țesătură de lină albă sau sură, cu suvite de lină 
intercalate intre sirele de tesäturä; dä astfel impresia unui 
cojoc cu blana afarä. Se poartä si de femei, si de bärbati. Piesä 
caracteristicä pentru nuntä. 

Laibär — Vestä scurtä, färä mineci, din postav, catifea, mätase, 
stofä, impletiturä de linä, purtatä si de femei, si de bärbati. 

Obadä — Locul prin care se trece snurul cu care se leagä zadia 
sau gacii. 

Partä — Panglicä de fabricä. Se utilizeazä la multe piese de port. 
Initial parta era orice fisie ornamentatä prin tesäturä. 

Partä — Carton de formä trapezoidalä, cu baza mare de cca. 10— 
15 cm acoperit cu panglicä infloratä, pe care se cos märgele. 
O poartä fetele atirnatä la spate, la coada in care e impletit 
pärul. 

Pogmatä — Fisia (briul) ornamentatä a poalelor. 

Pindileu — Poala tesutä din pinzä albă, cu ornamente în partea de 
jos; este continuarea cămăşii, de forma unei fuste ample, 
plisată sau incretita. 

Pomnişor — Mansetä la cămaşa bărbătească. 

Roit — Franjuri realizate prin destrămătură la zadie, gaci etc. 

Stan — Corpul cămăşii. 

Straitä — Traistä mică cu ornamente tesute sau brodate, purtată 
de bărbaţi, de la copii la bătrîni, în orice împrejurare. 

Sucná — Fustä din stofă de lina sau mătase, introdusă la începutul 
secolului al XX-lea sub influența oraşului. 

Tiară — Război de ţesut. 

Topinci — Bocanci. 

Uio; — Haina din pinzä de cînepă, dar mai ales din țesătură de 
lina, un fel de cămaşă largă, purtată de bărbați peste cămaşă 
atunci cînd e frig. Uioş cu perti = uioş cu dungi orizontale 
colorate, realizate în țesătură. 

Viganău — Rochie din stofă sau mătase, fără mineci; e o piesă 
introdusă în portul oşencelor pe la sfîrşitul secolului al XIX-lea 
ca o influență a oraşului. 

Zadie — Sort cu ornamente tesute în partea de jos, din pînză alba, 
sau din material fabricat; se poartă peste poale sau fustă. 
Zgardä — Podoaba pentru git, purtată de femei, tesutä din mărgele 

mici colorate, cu diverse ornamente. 

LISTA ILUSTRATIILOR 


In text 


Costum de fată caracteristic pentru întreaga Jara a Oasului 
Tip de cămașă din Tara Oaşului. 

Costum de fecior (cămașă) completat de curea, pălărie si traistä. 
Costum de «cocon > identic cu al feciorilor. 

Portul mirilor. 

Miri în deosebit de frumoase costume cu toate gătelile inclusiv 
«cununa miresei ». 

Tineri in caracteristicul port al osenilor. 


În afara textului 


Femeie legănîndu-şi copilul. 

« Cocon » din Racşa. 

Portul fetitelor din Oas. 

Straita completează costumul şi la copii. 

Costume din Racşa cu ornamentică foarte variată. 

Copii in häinute albe, tráistute si «clop » de paie. 

Copii în costum popular. 

Nevastă torcînd. 

Năframa dă o notă de o deosebită eleganţă întregului costum. 
Femeie din Oaş cosînd. 

Zgărdanele întregesc armonios ornamentica pieptarului cámágii. 
Tipul de cămaşă cu cusáturá pe umeri, cel mai vechi din Tara 
Oaşului. 

Tinärä osancä purtînd cămaşă, cu minecile ornamentate şi părul 
strîns in « pletele > împodobite cu flori. 

Zadie veche cu ornamente alese în țesătură. 

Costum femeiesc. 

Portul de muncă al oşenilor. 

Cămaşă bărbătească împodobită cu multă măestrie. 
Ansamblul portului osenesc. 

Fecior din Tur în port de sărbătoare. 

Grup de flăcăi cu variate piese de port: uioşe, sumane, pălării. 
Fecior din Racşa în port de toate zilele. 

< Uioş » haină bărbătească din lînă purtată peste cămaşă. 

30. 
31. 


Cămaşă bărbătească de tip mai vechi. 

« Straitä» piesă de port nelipsită in nici o ocazie, purtată de la 
copil pînă la bătrîni. 

Împletitul cozii de mireasă, găteală tradiţională. 

« Coada» şi < cununa» miresei. 

Nuntasi. 

Pereche din Bicsad, comună in care se valorifică mai mult 
ca oriunde elementele florale in ornamentica portului. 

Pereche din Racşa. 

Oseni cu părul < rátunzat» caracteristic ținutului. 

Bätrin cu nelipsitul suman. 

Grup de bătrîni. 

Doua generatii. 


Planşe in culori. 


Tinără fată din Tara Oasului. 
Joc de copii. 
Port de flăcău din Jara Oaşului. 

